TV7 Piiblikool
Kümme käsku - elu kaitsevõrk
On TV7 Piiblikooli aeg. Tere tulemast!
Koos on tore matkata Sõna juures. Tänaõhtune teema on
Kümme käsku - elu kaitsevõrk. Õpetajaks on Kari Muukka.
Järvenpää Vabakoguduse noortepastor.
Õpetuse järel me koguneme gruppidesse, et arutada õpetusega
seotud küsimusi ja kommentaare.
Seda juhib Reijo Telaranta.
Enne kui läheme õpetuse juurde, palvetame koos ja palume
Jumala õnnistust.
Isa, me täname, et Sinu Sõna on eluleib. See avab meile Sinu teid
ja tõde Jeesuses Kristuses. Palume, et Sina, Püha Vaim, oleksid ligi
ja avad Sõna, avad meie kõrva kuulma ja südame vastu võtma.
Ülistame ja kiidame Sind, Isa, Jeesuse Kristuse nimes. Kari, palun!
Tere õhtust kõigile.
Tänane teema: "Kümme käsku - elu kaitsevõrk inimese parimaks eluks"
On hea olla teie ees ja rääkida asjadest, mis kerkivad esile minule
kõige kallihinnalisemast raamatust ja aardest. See pole lihtsalt raamat,
vaid mõtlen nii, et kui loen Piiblit, loen Jeesusest, kuna usun
ja armastan Jeesust. Mul on armastussuhe Jumalaga.
Siin on hea olla.
Mõned mõtted Piiblist. See on 66 raamatu raamatukogu.
Selle on kirjutanud üle 40 inimese kalamehest kuningani
erinevates eluolukordades. Piibli kirjutamiseks kulus u. 1500 aastat.
See on ilmselgelt Kristusekeskne, julgustav, lohutav ega jäta
inimese elu puudutavaid asju saladusse - ei muresid ega rõõmusid.
Olen mõelnud Piiblist kui maalähedasest ja terviklikust raamatust.
Täiendan seda pilti juudi mõttega: on olemas must ja valge tuli.
See heebra mõte ütleb, et käskudes e. Jumala Sõnas on küsimus tähtedes
ning nende kirjatähtede vahelises elus.
Must tuli on kirjutatud Sõna, seda loeme ja vaatame silmadega,
sellest mõtleme. Valge tuli on seadusandlus ja paragrahvid,
mida näeme argipäevas iga päev. Me kasutame Jumala Sõna tuld-
nii musta kui ka valget. Selline heebrea mõte alguseks.
Kuigi u. 40 inimest on kirjutanud Piibli, on seal midagi, mida Jumal
on oma käega meile, inimestele, kirjutanud. See on 2 Ms 24:12:
"Ja Issand ütles Moosesele: "Tule üles minu juurde mäele ja ole siin, siis
ma annan sulle kivilauad ning Seaduse ja käsud, mis ma olen kirjutanud
neile õpetuseks!"
Neis kümnes käsus on kõik Jumala soovikohased elujuhised ja -alus.
Et võiksime teada, mis on Jumala tahe elus, mis on õige ja mis vale,
mida kaitsta ja mida karta. Jumal andis käsud kõikidele inimestele
kõikjal maailmas ja nende kasutamisaeg on maailma lõpuni.
Ja sealt veel edasi Piibli sõnul.
Kuigi käsud on keeldudena antud, me loeme: "Ära tee seda ja toda."
On alles käskude hunnik! Aga igal asjal on ka positiivne pool.
10 käsuga seoses tahaksin kivisse raiuda selle mõtte: kümme käsku
on elu kaitse, mitte hävituse käsud.
Kõik kümme käsku on hea ja turvalise elutee, millest väljaspool
on lihtne endale haiget teha.
Näiteks autosõit. Need 10 käsku võivad olla liikluseeskirjad.
Kui neid järgida, siis jõuad turvaliselt kohast A kohta B.
Paljud inimesed ei järgi neid käske: kiiruspiiranguid, stopp-märke ja siis
juhtuvad kurvad asjad: vigastused, isegi surm.
Veel üks mõte käskudest: vana soome murdesõna "distsipliin".
Sellel on negatiivne toon, aga algse tähenduse juurde minnes,
kas keegi teab, mida distsipliin tähendab?
Mõned, kes on elanud maakohas, teavad, kuidas kariloomi juhiti.
Karjased ehitasid kuri (soome k.) kahe tara vahelisele kivisele, ohtlikule kohale.
Karjased ehitasid 2 tara vahele u. meetrilaiuse koridori.
Seda kutsuti kuriks. Turvaline tee mööda rada, mille ääres
olid tarad. Oli hea minna ja jõuda kohale punktist A punkti B.
Sama kehtib ka 10 käsuga. Nende eesmärk on juhatada inimene
punktist A punkti B, ehk siis sünnist hea elu kaudu Jumala Kuningriiki.
Vajame Jumala armu ja meil on hea Karjane, 10 käsku on inimese heaks.
Kuradi vale on see, et ... olete kuulnud ütlust: "Rõõm ilma viinata
on teesklus." ning "Jumal on rõõmu rikkuja.
Kõik, mis tundub mõnus, on kindlasti patt."
Tõsi on see, et kui elame Piibli järgi, siis peab see sisaldama
kõike, mis inimese ellu kuulub. Saad nautida ülekülluslikku elu,
lisaks saad südamesse igavese elu lootuse, mis sünnib siis, kui võtad
Jeesuse vastu oma südamesse ja õpid Teda isiklikult tundma.
Küsimus on suhtest, mitte sellest, kui hästi ma järgin seadusi.
Vaid taevasse pääseb suhte kaudu.
Mitte käskude täitmise kaudu, vaid et tunned Jumalat.
Käskude tuumaks on Jumala tundmine.
Tõde on see, elu on Jumala antud kingitus ja 10 käsu seadus kaitseb
seda kingitust. Käsud pole suvalised, vaid mõistlik alus elule.
10 käsku leiab kergesti Piiblist. Annan mõttemängu. 5 Ms 5 ja 2 Ms 20.
Nendelt numbritelt leiad käsud. Loeme need koos läbi.
"Mina olen Issand, sinu Jumal. Sul ei tohi olla muid jumalaid minu palge
kõrval! Sa ei tohi enesele teha kuju ega mingisugust pilti.
Sa ei tohi Issanda, oma Jumala nime asjata suhu võtta.
Sa pead hingamispäeva pühitsema!
Sa pead oma isa ja ema austama.
Sa ei tohi tappa! Sa ei tohi abielu rikkuda! Sa ei tohi varastada!
Sa ei tohi tunnistada oma ligimese vastu valetunnistajana!
Sa ei tohi himustada oma ligimese koda,...,naist, sulast ega teenijat,
härga ega eeslit ega midagi, mis su ligimese päralt on!"
Nüüd, kui 10 käsku on meil silme ees, loetuna. Me teame, kust neid
leida Piiblist, me võime neid uurida sügavamalt ja rakendada oma elus.
Kasutada Jumala Sõna musta tuld ja seda valget tuld, kui Jumala Sõna
käib minu kohta. 10 käsku kõnetavad meid erineval viisil, erinevates elu
olukordades, omal moel. Tänagi igaüks meist saab oma jutluse.
Nii palju, kui on kuuljaid, nii palju on jutlusi. Igaühele isiklik.
Käsud käsitlevad inimese suhet Jumala, iseenda ja ligimesega.
Sama jaotus on ka Jeesuse antud kahekordses armastuse käsus.
See on armastuse kolmikkäsk, kuna seal on peaisikuna Jumal, mina ise
ja teine inimene. Mt 22:36-40: "Õpetaja, milline käsk Seaduses
on suurim?" Jeesus vastas talle: "Armasta Issandat, oma Jumalat,
kogu oma südamega ja kogu oma hingega ja kogu oma mõistusega!
See ongi suurim ja esimene käsk. Teine on selle sarnane: Armasta oma ligimest
nagu iseennast! Neis kahes käsus on koos kogu Seadus ja Prohvetid.", st. kõik.
Justkuiui kogu ümbrus sulguks ja Jumala Sõna tuumas,
käskude sügavaimas tähenduses me jõuame mõtteni, et kuigi oleme
käskude keskel, Jumal ütleb: "Ma pole huvitatud sellest, kui hästi
sa järgid käske, vaid olen huvitatud sinust, sinu suhtest Minusse."
Sellest isiklikust suhtest Jumalaga lähtuvad käsud. Armastan Issandat,
või ei? Olen ma Tema oma, või mitte?
Kui me loeme ainult käske, siis toovad nad meile palju vaeva.
Siis saab öelda vana ütlemist: "Nagu loeks Saatana piiblit."
Käskude eesmärk on inimese juhtimine osadusse Jumalaga.
Esimene käsk on kõige alus.
Me ei saa kunagi eraldada Jumalat käskudest.
Esimeses käsus: "Armasta Jumalat" ilmutatakse meile Jumalat ja Tema
olemust. Valgustame seda. 7. käsk ütleb meile "Ära varasta!".
Pole raske mõista seda, et ei tohi varastada, et see on vale.
Vähesed meist soomlastest teavad, et kõige taga on Jumala tõelisus,
kõik on Jumala oma ja Jumal omab kõike, Ta on kõik loonud.
Tema kaudu sündis Piibli sõnul maailm. Lõpuks on kõik Tema käes.
Me oleme Jumala varanduse hoidjad. Kui varastan midagi inimeselt, siis
varastan Jumalalt. 7. käsust tuleb välja tõsidus ja autoriteet.
Niiviisi ei saa me ühestki kümnest käsust eraldada Jumalat.
1. käsk seob kõik käsud kokku ja annab neile ühise väärtusaluse.
Jumal on andnud inimesele elu ja 10 käsku elu turvaliseks teeks.
Käsud pole eraldiolevad põhimõtted või kokkuliidetud valitud hajusad
seadused, see on põhiseadus, mille alusel elu toimib.
See on võrreldav sellega, et noor mees läheb ostab endale Toyota
Corolla ja siis uurib, kuidas see töötab, mõistmata, et autole on
vaja lisada õli, kontrollida rehvi rõhku ja vedelikke, hoolitseda.
Ilma kasutusjuhendita ei õnnestu see kellelgi.
Et inimese elu toimiks parimal võimalikul moel, vajab see juhiseid.
Piibel sisaldab seda 10 käsu kujul.
Käsud on elu seadus.
2Ms 20:2-3: "Mina olen Issand, sinu Jumal, kes sind tõi välja Egiptusemaalt,
orjusekojast. Sul ei tohi olla muid jumalaid minu palge kõrval!"
Selles alajaotuses Jumal alustab, Tema tuleb sinu juurde ja esitleb
ennast: "Mina olen Issand, sinu Jumal." See, et Kõikvõimas Jumal
tahab kohtuda ja rääkida nii sinuga kui ka minuga isiklikult, räägib
Tema suurest armastusest inimese vastu. Jumala tahab parandada
katkist suhet enda ja inimese vahel. Jumal, andes käsud Moosesele, tahtis
rääkida Iisraeli rahvale ja kõigile uskujale kogu maailmas, et Ta on
alati olnud nendega, et Ta on alati tahtnud neid aidata ja olla ligi.
Kõige tuum, Jumala armastus, on ilmutatud meile Jeesuses Kristuses,
kes tuli meid kõiki päästma patu orjusest ja olema meie sõber.
"Ma ei nimeta teid enam orjadeks, ... Teid olen ma nimetanud sõpradeks."
10 käsu tuumaks on Jumala suur soov armastada igat inimest ja teha
inimene terveks selles armastuses.
10 käsku räägib sellest, et Jumalal on copyright minu ja sinu üle.
Ta nagu ütleks: "siin on minu käejäljed".
Piibli järgi on iga inimene Jumala kuju. Inimese elu eesmärk on
elada Jumala armastuses. Kui vaatame Jeesust, siis mõistame.
Kõikide elu eesmärk on igavene elu koos Jumalaga. Kui oled nende
käskude varjus, Jeesus südames, siis pole sinul mingit häda.
Jumal ilmutab armastust Jeesuses Kristuses. 1Tm 2:4 räägib Jumalast:
"kes tahab, et kõik inimesed pääseksid ja tuleksid tõe tundmisele."
Mis on tõde? Üks mees ütles mulle aastaid tagasi: "Lugesin Piiblit
ja leidsin sealt ainult vigu." Aga mina leidsin elu ja tõe.
Piiblile võib läheneda erinevate vaatenurkade alt. Me võime püüda
panna Jumal teoloogilisse paketti, uurida Tema erinevaid tahke
ja öelda: "Siin on Jumal, või seal."
Aga Piibli Jumal on suurem, kui ükski inimene suudaks seletada
või mõista. Kuna meil on tegemist Jumalaga.
Ta on 100% tõeline Jumal ja Jeesuses oli Ta 100% inimene.
Tõde on ühes sõnas: "Jeesus".
10 käsku argipäeva valikutes.
See on seotud Piibli kirjakohaga Joosua raamatust 24:14-15:
"Sellepärast kartke nüüd Issandat ja teenige teda laitmatult ja ustavalt
ja kõrvaldage jumalad, keda teie vanemad on teeninud teisel pool jõge
ja Egiptuses, ja teenige Issandat! Aga kui teie silmis on halb teenida
Issandat, siis valige endile täna, keda te tahate teenida: kas neid
jumalaid, keda teie vanemad teenisid teisel pool jõge, või emorlaste jumalaid,
kelle maal te elate? Aga mina ja mu pere, meie teenime Issandat!"
Jumal, andes meile 10 käsku argipäeva valikutes, kutsub meid isiklikule
jumalatundmisele. Me oleme üles kasvanud Soomes. Kui olin noor,
käisin koolis, siis luteri kirik hoolitses, et Piiblit ja kümmet
käsku õpetati alates algklassidest.
Täna tahan esitada sulle väljakutse pöörduda uuesti juurte juurde.
Kuna ilma elu kaitsva 10 käsuta tekib tühjus, mida keegi teine
tahab täita. Kui me ei pea neid käske tähtsaks, siis tulevad muud
käsud ja seadused, kuna inimene vajab tegevusjuhiseid.
Kas head või halvad juhendid. Meil, kes armastame Piiblit-Jumala Sõna,
tuleb hoida käsud südames ja meeles, neist rääkida, mõelda ja järgida.
Käskude järgimisel pole küsimus vaid konkreetsetes valikutes.
Tähtis on see, kuidas suhtume Jumalasse. Tema on kõik see, mis
on õige. Armastus ja tõde. Elu erinevad olukorrad esitavad kõigile
kümnele käsule väljakutse. Need katsutakse läbi. Ühiskonna tasandil
tuleb see läbikatsumine abordi ja vägivalla küsimustes.
Käskude taga on mõte olla kaasatud igasse argipäeva valikusse
ja tugevdada suhet Jumalaga.
Kümne käsu seadus kaitseb inimese elu. Nende põhieesmärk on
hoolitseda sinu ja minu eest.
See ei ole eraldiseisev seaduse kogu ega filosoofia, eetika-
ega moraalijuhised, vaid Elava Jumala Sõna elavale inimesele täna.
Selle tuumaks on Jeesuse tundmine. Tõde, mis tuleb Jumala armastuse
kaudu, käskude kaudu, on see, et igaüks meist õpib tundma tõde.
Tõde on see, nagu Piibel ütleb: "Sest nõnda on Jumal maailma
armastanud, et ta oma ainusündinud Poja on andnud, et ükski, kes
temasse usub, ei hukkuks, vaid et tal oleks igavene elu."
Kümne käsu põhieesmärk on juhatada inimene turvaliselt siit maailmast
Jumala kuningriiki. Meie olukorras tähendab see. jah praegu, kuid mite veel.
Ise ma pole kõigepealt Soome, vaid Jumala Riigi kodanik.
Mul on kahe maa kodakondsus. Järgin Soome seadusi, täidan kohustusi
Soome kodanikuna nii hästi kui suudan. Samal ajal on vaimne
tõelisus, mis on veelgi tõelisem kui maailm, mida näen ja kogen.
Siin kehas on Jumala kuningriik. Püüan järgida ka Jumala riigi
seadusi nii hästi kui võimalik. Jumal nagu ütleks: "Ma ei ole huvitatud
sellest, kui hästi sa teed, vaid olen huvitatud sinust. Tahan sind
õppida tundma isiklikult, tahan sind tuua Jumala kuningriiki.
Tuua sind Jeesuse sõbrana Jumala tundmisele. Tahan anda sulle
üliküllusliku ja igavese elu." Jumal on hea. Isa Jumal armastab sind.
Mul on väikesed lapsed. Tihti annan käske ja juhiseid, kurit (soome k.)
punktist A punkti B jõudmiseks. Tahan keerata tähelepanu Seaduse
keeldudest, negatiivsusest, religioossusest, elu elamise keelust
Jumala headuse poole. Ta ütleb: "Olen hea Jumal,
siin on juhised, siin on tee, millel käige."
Kümme käsku on meie heaks. Kümme käsku on elu kaitsevõrk.
Tänan teid!
Kari Muukka loeng "Kümme käsku - elu kaitsevõrk" on käivitanud elava
vestluse siin Taevas TV7 kohvikus. Minuga on Toni ja Miia Lehtimäki.
Mis jäi meelde Kari Muukka loengust?
Mulle jäi meelde see, et käsud said nagu Jumala lähtekohaks.
Et esimese käsu kaudu tuleb teisi käske mõista.
Esimese käsu kaudu tuleb juurde positiivsus. See on vaatenurk,
mis kipub ununema "Ära tee" kõrval.
Miia, mis sind üllatas kõige enam?
Olen koolis õppinud käske ja nüüd tajusin rohkem, et käsud
on meie heaks ja kasuks. Need aitavad meil minna mööda õiget teed.
Kui lugeda vaimulikku kirjandust või vanu lehti, siis tundub, et
kristlastele on tähtis nimekirjade koostamine: mida tohib ja mida
ei tohi teha, millist värvi riided tohivad olla jne. Tuleb tuttav ette?
Jah, üksmeelselt. Tuleks kõigepealt vaadata peeglisse ja end läbi katsuda.
Me kategoriseerime elu liiga kergelt, et see on õige kristlus.
Raske on mitte näpuga näidata, et näe, mehel olid teist värvi riided,
madalam hääl või pikemad juuksed. See suhtumine pole enam õige.
See tuleb kergesti.
Inimestes on kuidagi sees arusaam, et õiged käituvad ja elavad nii, nagu
mina. Kõige kummalise kohta on kerge mõelda: "Kas see sobib?"
Jah. Kuna me pole sellega harjunud. Erilisus on meile, inimestele raske.
Jeesus oli teistsugune ja võttis vastu kõiki erinevaid inimesi.
Jeesus ei hoolinud teiste inimeste arvamustest sellisel viisil.
Jeesus ei käskinud inimesel esmalt muutuda, kasutada teisi riideid jms.
Vaid Ta kohtus inimesega, tervendas ta ja ütles: "Ära enam tee pattu,
või sul läheb veel raskemaks." Meil kipub Jeesuse eeskuju tuhmuma.
Jah, tuleb meelde kirjakoht Piiblist: "Aga miks sa näed pindu oma venna
silmas, palki iseenese silmas aga ei märka?". On kergem näha viga teise,
kui oma elus. Kui oled enese suhtes aus, siis oled palju saavutanud.
Kari Muukko rõhutas seda, et Jumala seadus, 10 käsku, on püha, igavene
ja kompromissitu. See ei mugandu ajastu või ühiskonna trendidega.
Kuidas saavutada tasakaalu, et meist ei saaks käsumeelseid?
Võib-olla on vaja enam oma suhet Jeesuse ja Jumalaga. Vaim on
kaasatud ja on elav. Et ei loetaks ainult seda, mida ei saa teha.
Paluda selleks Jumala armu kogu tee läbimiseks.
Kultuur võib rõhutada ja ühiskond soosida asju, mis on Jumala seaduse
vastased, aga üldine meelsus pooldab neid, asjad on normaalsed ja
ja kuuluvad elu juurde. Kas olete olnud olukorras, kus kogete, et
sisetunne ütleb midagi muud, kui väline keskkond?
Iga päev, näiteks tavaline tänaval käimine, reklaam saadab meile
pilte ja mõttemalle, elufilosoofiaid, mis lähtuvad ilust ja
seksuaalsusest. Millist autot kasutada? Kui paljastavad riideid
kanda? Seda kõike peegeldab ka tänavapilt. Paneb mõtlema, kas
minus on viga, et ma ei täida seda normi. See on argipäeva väljakutse.
Ei pea minema sügavamate kiriku küsimuste juurde. Tavalistes
olukordades leiad, kui raske on mina vastuvoolu.
Miia, kuidas sina oled välja tulnud sellisest olukorrast?
Jõuan sellesse iga päev ja nüüd rohkemgi, kui beebi on tulemas.
Mõtlen emadusele, näen teisi emasid. Näen lehtedest, et selline ema on
hea jms. Aga mul tuleks mõelda, millist ema Jumal tahab.
Kui kuulsin Kari Muukka õpetust, siis tuli meelde sõnad
"elu kaitsevõrk", siis maailmas puudub elu kaitsevõrk. Vaadates, kui palju
on enesetappe, abielulahutusi, masendust, vägivalda - maailm
on täis kohutavaid asju. Kaitsevõrk on kadunud.
Jah. Kõigele pakutakse arstirohtusid, taastusravi ja hoolitsust.
Aga inimese põhivajadus jäetakse täitmata, see armastuse kaksikkäsk.
"Armasta ka ligimest." Teine inimene jäetakse tähelepanuta, minakesksus.
Masenduses inimene näeb, kui üksik ta on siin Soomes, mis ehitatakse
mugavaks ja paremaks maaks. Milles see paremus seisneb?
Tuleb mõttesse, et mis see lõpp siis veel on, kui algus on selline?
Mõtlen seda, et Kari Muukka liitis õpetuses armastuse käskudega.
Turvaline tee ühelt karjamaalt teisele, elus sündimisest taevariiki.
See põhineb armastusel. Siin maailmas on armastuse põud.
Armastusest räägitakse palju. -Jah.
Paluda inimesel oma motiive kaaluda, seda ei nimetata täna armastuseks.
Jah, vanaks või fundamentalistlikuks. - See on hea sõna.
Teile sünnib varsti beebi, millist kaitsevõrku ehitate temale?
See on väga hea küsimus. Ma lähtun sellest, et palve on kõige
tähtsam, sellest on hea alustada. Jumala tahte otsimine ja selle
kaudu õige kasvatusviisi leidmine. Unustamata Piiblit, kuna Jumal
räägib meile Sõna kaudu. Seda uurida, leida vastuseid kasvatus-
küsimustele. Osadus ja arutelu kaaskristlastega. Kogemused ja mured.
Olen lugenud artikleid selle kohta, et lapse esimesed 3 aastat on
kõige tähtsamad, aga samal ajal on ühiskonnas arvamus, et laps
peab kasvama usu- ja väärtusvabalt. Täiskasvanueas leidku ta,
kas ja millesse ta usub. Teil vist ei ole selline juhend lapsele?
Me tahame teda kasvatada Jumala tundmises, see on hiljem tema otsus,
kas ta tahab järgida Jumalat.
Ei ole nii, et millessegi uskumine on halb. Nagu Jeesus esitas küsimusi,
küsin: kas me mitte alati ei õpeta teistele inimestele oma eludega midagi?
Jah, sellist "halli tsooni" ehk väärtushinnangutevaba paika pole.
Piiblikooli direktor Tapani Talikainen, tere tulemast arutlema.
Kuidas sa võtad kokku tänaõhtuse õpetuse?
Mõtlen, et kui Jumal on hea Jumal ja Ta tahab, et meil, inimestel,
Tema loodutel, oleks hea elu. Ta on andnud meile hea elu standardi
10 käsu kujul. Kui me neid järgime, elame head ja Jumala õnnistatud elu.
Vanade usklike ütlus:"Seaduse eesmärk on juhtida meid Kristuse lähedale."
Kui vaatame seaduse peeglist oma elu, saavad meist Kristuse vajajad.
Jumala peaeesmärk, päästa meid Kristuses, saab tõeks.
Seadus ajab meid Kristuse juurde. -Aamen.
Mida me uurime järgmisel nädalal Piiblikoolis?
Järgmine teema on "Patt- lahusolek Jumalast." Huvitav teema.
Sellest õpetab Juha Lehtonen, Järvenpää Nelipühi Koguduse pastor.
Tänan Toni ja Miia Lehtimäki ja soovin õnnistusi pere juurdekasvul.
Täname kõiki TV7 vaatajaid kodus ja veebis, et olite koos meiega.
Vestlus jätkub stuudio kohvikus ja kodudes ning ka veebilehe aadressil,
kus on avatud vestlus tänaõhtusel teemal ja saab
esitada küsimusi ning saada vastuseid. Kohtume nädala pärast
TV7 Piiblikoolis ja süveneme sellesse, mida Piibel tahab meile
öelda ja mil viisil Ta uurib meid ja meie elusid, samal ajal kui
meie uurime Piibli saladusi ja leiame sealt üha uusi aardeid oma
elu ehitusmaterjaliks. Õnnistatud nädalat, kohtume taas Piiblikoolis.
Tõlge: Merle Sibola